Centrum pedagogicko-psychologického poradenstva a prevencie

Trebišov

Ul. kpt. Nálepku 1057/18, 075 01 Trebišov, č.t. 056/6723850, 6723876, e-mail: [ppp-tv@stonline.sk](mailto:ppp-tv@stonline.sk)

www.poradnatrebisov.sk

Riaditeľstvá ZŠ

v okrese Trebišov

Vážená pani riaditeľka, vážený pán riaditeľ,

obraciame sa na vás s prosbou o spoluprácu, vyplývajúcu z usmernení zo zasadania krízového štábu MŠVVaŠ SR, uverejnených v Rozhodnutí č.2020/10610:1-A1030 v Bratislave, dňa 26.3.2020 Ministrom Branislavom Gröhlingom.

    V rozhodnutí MŠVVaŠ je v bode 2 definovaná podoba a odporúčaná forma realizovania zápisov na plnenie PŠD v ZŠ v časovom intervale od **15.4. do 30.4.2020**, resp. v zmysle nariadenia príslušných zriaďovateľských subjektov.

Bod 2 rozhodnutia hovorí, že ak zákonný zástupca požiada o **odklad plnenia PŠD**, pri zápise sa odporúčanie od pediatra a CPPPaP nevyžaduje, avšak rodič ho doručí dodatočne, najneskôr **do 4 týždňov od skončenia prerušenia školského vyučovania**.

V prípade nastupujúcich detí so ŠVVP je určený dátum vystavenia odporúčania daný najneskôr do **15.6.2020**.

Naďalej ešte nie sú upresnené metodické pokyny pre zaraďovanie detí do **nultých ročníkov** **ZŠ**, prípadne ako sa bude postupovať pri deťoch, ktoré sú navrhované na vzdelávanie špeciálnych školách.

**Tieto odborné vyšetrenia a návrhy z nich vyplývajúce nie sú ešte dotiahnuté do konca**, teda sú už vyšetrené, ale nie je napr. zrealizovaná rediagnostika a nemajú odporúčanie na zaradenie do nultého ročníka, či ŠZŠ.

Pri zaraďovaní do **nultých ročníkov** sa jedná hlavne o deti, ktoré **nenavštevovali doteraz MŠ** a teda je veľmi pravdepodobné, že nie sú v evidencii CPPPaP a teda neprešli žiadnym psychodiagnotickým procesom.

**Ak sa takéto deti pri zápise na ZŠ vyskytnú, prosíme školu, aby nás o nich informovala.**

Vzhľadom k tomuto oklieštenému časovému obdobiu, ktoré je ponechané pre našu následnú diagnostickú prácu pre všetky ZŠ v našej územnej pôsobnosti, Vás touto cestou prosíme o pomoc a spoluprácu nasledovným spôsobom:

Pri zápise **zisťovať a evidovať tých žiakov, s ktorými bude nevyhnutné realizovať psychodiagnostické vyšetrenie hneď po ukončení prerušenia aktuálnych opatrení, a to najneskôr do 4 týždňov po uplynutí krízového stavu.**

**Obraciame sa na Vás s prosbou o spoluprácu aj z dôvodu, že nám záleží na dôkladnom a včasnom spracovaní príslušnej dokumentácie pre školy aj v prípade dlhšieho trvania aktuálnej krízovej situácie – COVI 19.**

Nemôžeme sa spoliehať úplne na zákonných zástupcov, že nás budú všetci dotknutí kontaktovať a že si vytvoríme na CPPPaP databázu všetkých, ktorých budeme potrebovať dodatočne odborne podchytiť a spracovať všetku potrebnú dokumentáciu hlavne pre potreby školy.

**Konkrétne sú to deti predškolského veku, absolvujúce cez zákonných zástupcov zápis vo Vašej ZŠ,  u ktorých:**

* sa zvažuje ročný odklad PŠD
* rodič žiada o predčasné zaškolenie
* zákonný zástupca už pri zápise uvádza špeciálne výchovno - vzdelávacie potreby dieťaťa počas plnenia povinnej školskej dochádzky (keď prichádza dieťa so zdravotným znevýhodnením alebo dieťa pochádza zo sociálne znevýhodneného prostredia)
* zaraďovanie do nultých ročníkov a prípadne špeciálnych škôl
* je potrebné diagnostikovať všeobecné intelektové nadanie

**Vami zosnímané základné údaje by mali obsahovať:**

**Základné údaje o dieťati:**

Meno dieťaťa

Dátum narodenia dieťaťa a rodné číslo

Adresa bydliska

Navštevovaná MŠ

**O rodičovi/zákonnom zástupcovi:**

Meno zákonného zástupcu a **kontakt na zákonného zástupcu** (telefónne číslo, prípadne mailová adresa)

**Dôvod psychologického vyšetrenia:** odklad ŠD – predčasné zaškolenie - dieťa so ŠVVP – diagnostika intelektového nadania

**Následne Vás žiadame o zaslanie zoznamu emailom na** [**ppp-tv@stonline.sk**](mailto:ppp-tv@stonline.sk) **alebo aj zaslať v printovej podobe na adresu CPPPaP v Trebišove.**

Vzhľadom na to, aby sme dodržali všetky náležitosti súvisiace so smernicou GDPR a zákonom na ochranu osobných údajov 18/2018 Z.z., Vás prosíme, aby ste nám zoznam žiakov, ktorí budú žiadať o psychologické, prípadne iné odborné vyšetrenie po zápise, poslali v samostatnej prílohe, **nie v texte samotného emailu.**

Ideálne bude, keď zoznam vytvoríte v programe Excel alebo Word **a dokument zabezpečíte heslom.** Heslo nám **oznámite emailom na adresu: ppp-tv@stonline.sk**

**Pripájame návod na zaheslovanie excel alebo word dokumentu:**

\* Vyberte položky Súbor > Informácie.

\* Začiarknite políčko zabezpečiť zošit a vyberte položku Zašifrovať heslom.

\* Do poľa heslo zadajte heslo a potom kliknite na tlačidlo OK.

\* Potvrďte heslo do poľa znova Zadajte heslo a potom  kliknite na tlačidlo OK.

**V prípade, že nebude možné získať od zákonných zástupcov tieto informácie počas  zápisov, prosíme Vás touto cestou, aby ste zákonných zástupcov informovali   
o potrebe nahlásenia dieťaťa na diagnostické vyšetrenie v CPPPaP Trebišov.**

**Zákonní zástupcovia môžu kontaktovať CPPPaP Trebišove v zmysle kontaktov a pokynov na našej web stránke:**

[**www.poradnatrebisov.sk**](http://www.poradnatrebisov.sk)

**Na webovej stránke sú uvedené všetky príslušné kontakty a aj aktuálne usmernenia hlavne v časti Pomáhame Vám na diaľku.**

**Rodičom odporúčame  kontaktovať CPPPaP ešte v čase trvania aktuálnej situácie, najlepšie pred zápisom dieťaťa do ZŠ a aj hneď v týždni realizovaného zápisu dieťaťa v ZŠ. V zariadení je stále odborný zamestnanec CPPPaP, ktorý klienta usmerní, poradí, prekonzultuje s ním aktuálny problém a aj možnosti prípadnej pomoci.**

Uľahčia nám tak prípravnú fázu  a následné spustenie diagnostickej práce s deťmi, aby sa k Vám - do základných škôl dostali naše vyjadrenia včas.

Vopred ďakujeme za úzku spoluprácu v týchto náročných dňoch. A prajem Vám veľa fyzického a psychického zdravia

V Trebišove, 07.04.2020 PhDr. Beáta Furdová

riaditeľka